Sankalp-Bahad/NER-Dataset huggingface dataset:
ଖାଦ୍ୟ ସୁରକ୍ଷା କ୍ଷେତ୍ରରେ ଆବଶ୍ୟକୀୟ ପରିଷ୍କାର ପରିଚ୍ଛନ୍ନତା ଅଭାବ ଅନେକ ପ୍ରକାର ଖାଦ୍ୟ ସଂକ୍ରମଣ ଜନିତ ରୋଗର କାରଣ ହୋଇଥାଏ ।
ଅସୁରକ୍ଷିତ ଖାଦ୍ୟ ଅନେକ ପ୍ରକାର ସ୍ଵାସ୍ଥ୍ୟ ସମସ୍ୟା ଓ ପୁଷ୍ଟିହୀନତା ସୃଷ୍ଟି କରେ, ମୁଖ୍ୟତଃ ଏହା ଶିଶୁ, ବୟସ୍କ ବ୍ୟକ୍ତି ଓ ରୋଗୀମାନଙ୍କ ପାଇଁ ଅଧିକ କ୍ଷତିକାରକ ହୋଇଥାଏ ।
ସାଧାରଣତଃ ସଂକ୍ରମିତ ଖାଦ୍ୟ ହିଁ ତରଳ ଝାଡା ଭଳି ରୋଗର ମୁଖ୍ୟ କାରଣ ହୋଇଥାଏ ।
କେତେକ ସରଳ ନିର୍ଦ୍ଦେଶାବଳୀ ଅନୁସରଣ କରି ସଂକ୍ରମିତ ଖାଦ୍ୟ ଯୋଗୁଁ ହେଉଥିବା ବିଷୟକ୍ରିୟା ଭଳି ଅଧିକାଂଶ ଘଟଣାକୁ ଏଡାଇ ଦିଆଯାଇ ପାରିବ ।
ଖାଦ୍ୟ ସଂକ୍ରମଣଜନିତ ରୋଗର ଚିକିତ୍ସା ମଧ୍ଯ ପରିବାର ଲୋକଙ୍କ ଉପରେ ଆର୍ଥିକ ବୋଝ ବହୁତ ବଢ଼ାଇ ଦେଇଥାଏ ।
ତେଣୁ ନିଜକୁ ଏହି ଖାଦ୍ୟ ସଂକ୍ରମଣଠାରୁ ଦୂରେଇ ରଖିବା ଅତି ଗୁରୁତ୍ଵପୂର୍ଣ୍ଣ ।
ଖାଦ୍ୟ କିଣା ହେବା ସମୟଠାରୁ ଖାଇବା ପର୍ଯ୍ୟନ୍ତ ଏହାର ସୁରକ୍ଷା ସୁନିଶ୍ଚିତ ହେବା ଆବଶ୍ୟକ ।
ସଂକ୍ରମିତ ଖାଦ୍ୟ ଯୋଗୁଁ ହେଉଥିବା ରୋଗରୁ ରକ୍ଷା ପାଇବାର ଏକ ଗୁରୁତ୍ବପୂର୍ଣ୍ଣ ଉପାୟ ହେଉଛି ଖାଦ୍ୟ ସୁରକ୍ଷା ।
ଖାଦ୍ୟ ସୁରକ୍ଷା ନିମନ୍ତେ ଖାଦ୍ୟର ସଠିକ ପରିଚାଳନା, ପ୍ରସ୍ତୁତି, ସଂରକ୍ଷଣ ଓ ସଠିକ୍‌ ବ୍ୟବହାର ଅତି ଜରୁରୀ ।
ଫସଲ ଅମଳ କରିବା, ବିଶୋଧନ କରିବା ପଦ୍ଧତି, ସଂରକ୍ଷଣ, ବିତରଣ, ପରିବହନ କରିବା କିମ୍ବା ପ୍ରସ୍ତୁତି ବେଳେ ଯେକୌଣସି ସମୟରେ ଖାଦ୍ୟ ସଂକ୍ରମିତ ହେବାର ଆଶଙ୍କା ରହିଛି ।
ସୁରକ୍ଷିତ ଖାଦ୍ୟ ଖାଇବା ପାଇଁ ଓ ସଂକ୍ରମଣକୁ ଏଡାଇବା ପାଇଁ ଖାଦ୍ୟ ସୁରକ୍ଷା କିଭଳି କରାଯିବ ସେ ସମ୍ପର୍କରେ ଏହି ଅଧ୍ୟାୟରେ ଆମେ ବିସ୍ତୃତ ଭାବେ ଜାଣିବା ।
ଏହି ଅଧ୍ୟାୟରେ ଆମେ ଖାଦ୍ୟ ପ୍ରସ୍ତୁତି ସହିତ ଜଡିତ ପାରିପାର୍ଶ୍ଵିକ ପରିବେଶ, କ୍ରୟ / ବିକ୍ରୟ ଓ ଉପଯୁକ୍ତ ରକ୍ଷଣାବେକ୍ଷଣ ସମ୍ପର୍କରେ ଜାଣିବା ।
ପୂର୍ବ ଅଧ୍ୟାୟରେ ଆମେ ଖାଦ୍ୟ ପ୍ରସ୍ତୁତି ସମୟରେ ପରିଚ୍ଛନ୍ନତା ବଜାୟ ରଖିବା ସମ୍ପର୍କରେ ଶିଖିଥିଲେ ।
ଏଠାରେ ଆମେ ଖାଦ୍ୟକୁ ସୁରକ୍ଷିତ ରଖିବା ଉପାୟଗୁଡିକ ସମ୍ପର୍କରେ ଜାଣିବା ।
ପରିଚ୍ଛନ୍ନତା ଓ ଖାଦ୍ୟ ସୁରକ୍ଷା ପରସ୍ପର ସହିତ ଜଡିତ ।
ତେଣୁ ଏହି ଅଧ୍ୟାୟରେ ଆମେ ପରିଚ୍ଛନ୍ନତା ସମ୍ପର୍କିତ କିଛି ବିଷୟ ପୁଣିଥରେ ଆଲୋଚନା କରିବା ।
୫ଟି ସୋପାନ ଜରିଆରେ ଖାଦ୍ୟକୁ ସୁରକ୍ଷିତ ରଖି ହେବ ।
ଆମେ ପୂର୍ବରୁ ଆଲୋଚନା କରିଛୁ ଯେ ଖାଦ୍ୟ ଖାଇବା ପୂର୍ବରୁ ହାତ ଭଲ ଭାବରେ ପରିଷ୍କାର ହେବା ଜରୁରୀ ନଚେତ ଅପରିଷ୍କାର ହାତ ବାଟେ ଜୀବାଣୁ ଖାଦ୍ୟକୁ ସଂକ୍ରମିତ କରିବେ ।
ହାତରେ ଖାଦ୍ୟ ଧରିବା ପୂର୍ବରୁ ନିଜ ହାତ ଧୁଅନ୍ତୁ ଓ ଅଧିକାଂଶ ସମୟରେ ଖାଦ୍ୟ ପ୍ରସ୍ତୁତ କରିବା ପୂର୍ବରୁ ମଧ୍ଯ ହାତ ଧୁଅନ୍ତୁ ।
ଶୌଚ ହେବା ପରେ ହାତକୁ ସାବୁନରେ ଧୁଅନ୍ତୁ ।
ଖାଦ୍ୟ ପ୍ରସ୍ତୁତିରେ ବ୍ୟବହାର ହେଉଥିବା ସ୍ଥାନ ଓ ସାମଗ୍ରୀକୁ ଭଲ ଭାବରେ ଧୁଅନ୍ତୁ ।
ରୋଷେଇ ଘର ଓ ସେଠାରେ ଥିବା ଖାଦ୍ୟ ପଦାର୍ଥକୁ ପୋକଜୋକ, କୀଟ ଓ ଅନ୍ୟାନ୍ୟ ଜୀବଙ୍କଠାରୁ ସୁରକ୍ଷିତ ରଖନ୍ତୁ ।
ରନ୍ଧା ହୋଇନଥିବା ଓ ରନ୍ଧା ସରିଥିବା ଖାଦ୍ୟକୁ ଅଲଗା ରଖନ୍ତୁ
ଅନ୍ୟାନ୍ୟ ଖାଦ୍ୟଠାରୁ କଞ୍ଚା ମାଂସ, କୁକୁଡା ମାଂସ, ମାଛ କିମ୍ବା ଅନ୍ୟାନ୍ୟ ସାମୁଦ୍ରିକ ଖାଦ୍ୟଠାରୁ ଅଲଗା ରଖନ୍ତୁ ।
କଞ୍ଚା ଖାଦ୍ୟପାଇଁ ଅଲଗା ବାସନକୁସନ ଓ ସାମଗ୍ରୀ ଯେମିତି ଛୁରୀ ଇତ୍ୟାଦି ବ୍ୟବହାର କରନ୍ତୁ ।
ରନ୍ଧା ହୋଇନଥିବା ଓ ରନ୍ଧା ହୋଇଥିବା ଖାଦ୍ୟକୁ ପରସ୍ପରଠାରୁ ଅଲଗା ରଖିବାପାଇଁ ଘୋଡଣୀ ଥିବା ବାସନ ବ୍ୟବହାର କରନ୍ତୁ ।
ମାସଂ ତରକାରୀ ରାନ୍ଧିବା ସମୟରେ ଝୋଳ ଗୋଲାପି ନହୋଇ ପରିଷ୍କାର ହେବା ଆବଶ୍ୟକ ।
ଯଦି ବଳିପଡିଥିବା ରନ୍ଧା ଖାଦ୍ୟ ଖାଉଥାନ୍ତି ତେବେ ଏହାକୁ ଭଲ ଭାବରେ ଗରମ କରି ଖାଆନ୍ତୁ ।
ଖାଦ୍ୟକୁ ସଠିକ୍‌ ଉତ୍ତାପରେ ସୁରକ୍ଷିତ ରଖନ୍ତୁ ।
ରନ୍ଧା ଖାଦ୍ୟକୁ ଘର ତାପମାତ୍ରାରେ ୨ ଘଣ୍ଟାରୁ ଅଧିକ ସମୟ ପର୍ଯ୍ୟନ୍ତ ରଖନ୍ତୁ ନାହିଁ ।
ଯଦି ଫ୍ରିଜ ବ୍ୟବହାର କରୁଥାନ୍ତି ତେବେ ସମସ୍ତ ରନ୍ଧା ଖାଦ୍ଯ ଓ ଶୀଘ୍ର ନଷ୍ଟ ହୋଇଗଲା ଭଳି ଖାଦ୍ୟକୁ ଫ୍ରିଜରେ ରଖି ଦିଅନ୍ତୁ ।
ଖାଇବାକୁ ଦେବା ପୂର୍ବରୁ ରନ୍ଧା ଖାଦ୍ୟକୁ ଗରମ କରନ୍ତୁ ।
ରନ୍ଧା ଖାଦ୍ୟକୁ ବେଶୀ ସମୟ ପର୍ଯ୍ୟନ୍ତ ରଖି (ଫ୍ରିଜରେ ମଧ୍ଯ ରଖନ୍ତୁ ନାହିଁ) ଖାଆନ୍ତୁ ନାହିଁ ।
ପରିଷ୍କାର ପାଣି ଓ ସତେଜ ଏବଂ ସାମଗ୍ରିକ ପୋଷକତତ୍ତ୍ଵ ଥିବା ଖାଦ୍ୟ ବ୍ୟବହାର କରନ୍ତୁ ।
ପରିଷ୍କାର / ବିଶୁଦ୍ଧ ପାଣି ବ୍ୟବହାର କରନ୍ତୁ କିମ୍ବା ପାଣିକୁ ୧୫ ମିନିଟ୍‌ ପର୍ଯ୍ୟନ୍ତ ଫୁଟାଇ କିମ୍ବା କ୍ଲୋରିନ୍‌ ବଟିକା ପକାଇ ବିଶୋଧିତ କରନ୍ତୁ ଓ ବିଶୋଧନ ପରେ ପାଣିକୁ ବ୍ୟବହାର କରନ୍ତୁ ।
ଘରେ ପାଣି ରଖିବା ପାଇଁ ଟ୍ୟାପ୍‌ ଥିବା ମାଠିଆ / ବାସନ ବ୍ୟବହାର କରନ୍ତୁ କିମ୍ବା ପାଣି କାଢ଼ିବା ପାଇଁ ଲମ୍ବା ହ୍ୟାଣ୍ଡେଲ ଥିବା ମଗ୍‌ ବ୍ୟବହାର କରନ୍ତୁ ।
ପାଣି ଥିବା ପାତ୍ରକୁ ପରିଷ୍କାର ଓ ଉଚ୍ଚ ସ୍ଥାନରେ ରଖିବା ଉଚିତ ।
ସତେଜ ଓ ସ୍ଵାସ୍ଥ୍ୟପାଇଁ ହିତକାରୀ ଖାଦ୍ୟ ଖାଆନ୍ତୁ ।
ଖାଇବା କିମ୍ବା ରାନ୍ଧିବା ପୂର୍ବରୁ ଫଳ ଓ ପନିପରିବାକୁ ଭଲ ଭାବରେ ଧୋଇ ପରିଷ୍କାର କରନ୍ତୁ ।
ଯଦି ପ୍ଯାକେଟ୍‌ରେ ଥିବା ଖାଦ୍ୟ ଖାଉଥାନ୍ତି ତେବେ ଏହା ବୈଧ ସମୟସୀମା ବା ଏକ୍ସପାରୀ ତାରିଖ ମଧ୍ଯରେ ଥିବା ସୁନିଶ୍ଚିତ ହେଲା ପରେ ଖାଆନ୍ତୁ ।
ଖାଦ୍ୟ ପ୍ରସ୍ତୁତି ସମୟରେ କ ' ଣ କରିବେ କ ' ଣ କରିବେ ନାହିଁ ।
ପୂର୍ବରୁ ଆଲୋଚନା ହୋଇଥିବା ବିଷୟ ବ୍ୟତୀତ ଆସନ୍ତୁ ଖାଦ୍ୟ ସୁରକ୍ଷା ନିମନ୍ତେ କ ' ଣ କରିବେ କ ' ଣ କରିବେ ନାହିଁ ସେ ସମ୍ପର୍କରେ ଆଉ କେତେକ ବିଷୟରେ ଜାଣିବା ।
ଯଦି ଆପଣ ରାନ୍ଧୁ ଥାଆନ୍ତି ତେବେ ନଖ ଛୋଟ ଓ ପରିଷ୍କାର ରଖନ୍ତୁ ଏବଂ ନେଲ ପଲିସ ଲଗାନ୍ତୁ ନାହିଁ ।
ନଖର ମଇଳା ବା ନେଲ ପଲିସର ରଙ୍ଗ ଖାଦ୍ୟରେ ପଡି ଏହାକୁ ସଂକ୍ରମିତ କରାଇବାର ଆଶଙ୍କା ରହିଛି ।
ଯଦି ଆପଣଙ୍କ ହାତରେ କୌଣସି ଖଣ୍ଡିଆ ବା କ୍ଷତ ହୋଇଥାଏ ତେବେ ଖାଦ୍ୟ ପ୍ରସ୍ତୁତି ସମୟରେ ସଂକ୍ରମଣରୁ ରକ୍ଷା ପାଇବା ପାଇଁ ଆପଣ ନିଜ ହାତକୁ ସୁନିଶ୍ଚିତ ଭାବେ ସମ୍ପୂର୍ଣ୍ଣ ଘୋଡାଇ ରଖିବା କିମ୍ବା ବ୍ୟାଣ୍ଡେଜ କରିବା ଆବଶ୍ୟକ ।
ଖାଦ୍ୟ ରାନ୍ଧିବା ସମୟରେ ଆପଣଙ୍କ କେଶ / ଚୁଟି ଭଲ ଭାବରେ କୁଣ୍ଡା ହୋଇଛି ଓ କୌଣସି ଓଢ଼ଣୀ, କାନି ବା ଚାଦରରେ ଘୋଡା ହୋଇଥିବା ସୁନିଶ୍ଚିତ କରାନ୍ତୁ ।
ରୋଷେଇ ସମୟରେ ଚୁଟି ଖୋଲା ରଖିବା ଅନୁଚିତ କାରଣ ଏହା ଖାଦ୍ୟକୁ ସଂକ୍ରମିତ କରିବା ଆଶଙ୍କା ରହିଛି ।
ରୋଷେଇ ଘରେ ମୁଣ୍ଡ କୁଣ୍ଡାନ୍ତୁ ନାହିଁ ।
ରୋଷେଇ ଘରେ କାମ କଲାବେଳେ ନିଜ ଓଢ଼ଣୀ ବା କାନିକୁ ଭଲ ଭାବରେ ବାନ୍ଧି ରଖନ୍ତୁ ।
ରାନ୍ଧିବା ସମୟରେ ଆପଣ ନିଶ୍ଚିତ ଭାବେ ପରିଷ୍କାର ସୂତା ଲୁଗା ପିନ୍ଧିବା ଆବଶ୍ୟକ ।
ଖାଦ୍ୟ ରାନ୍ଧିବା ସମୟରେ ଏହା ଉପରେ କାଶନ୍ତୁ ନାହିଁ କିମ୍ବା ଛିଙ୍କନ୍ତୁ ନାହିଁ କିମ୍ବା ଯଦି କାଶ ବା ଛିଙ୍କ ହୁଏ ତେବେ ସଂକ୍ରମଣ ରୋକିବା ପାଇଁ ତୁରନ୍ତ ମୁହଁରେ ହାତ ଦିଅନ୍ତୁ ଓ ହାତକୁ ସାବୁନରେ ଭଲ ଭାବରେ ଧୋଇବା ପରେ ଖାଦ୍ୟକୁ ଛୁଅନ୍ତୁ ।
ରାନ୍ଧିବା ସମୟରେ ହାତକୁ ପିନ୍ଧା ଲୁଗାରେ କିମ୍ବା ଚୁଟିରେ ପୋଛନ୍ତୁ ନାହିଁ ।
ସମୁଦାୟ ବିଷରୋଗକୁ ଦୁଇଭାଗରେ ବିଭକ୍ତ କରାଯାଇଛି, ଯଥା – ସ୍ଥାବର ବିଷ ଓ ଜଙ୍ଗମ ବିଷ ।
ଉଦ୍ଭିଦ, ବୃକ୍ଷଲତା ଓ ଖଣିଜ ବିଷକୁ ସ୍ଥାବର ବିଷ ଏବଂ ଜୀବଜନ୍ତୁଗଣର ବିଷକୁ ଜଙ୍ଗମ ବିଷ କୁହାଯାଏ ।
ଜଙ୍ଗମ ବିଷଦ୍ଵାରା ବା ପଶୁପକ୍ଷୀ, ଜୀବଜନ୍ତୁ ସରୀସୃପ କୀଟପତଙ୍ଗ ଦ୍ଵାରା ମନୁଷ୍ୟ ଆକ୍ରାନ୍ତ ବା ଦଂଶିତ ହେଲେ ଆକ୍ରାନ୍ତ ସ୍ଥାନରେ ଶୋଥ ବା ଶରୀରରେ ଜ୍ଵାଳା, ଲୋମଟାଙ୍କୁରି ଉଠିବା, କ୍ଳାନ୍ତି, ଅବସାଦ, ଖାଦ୍ୟର ଅପରିପାକ, ଅତିସାର ଓ ଅଳ୍ପନିଦ୍ରା ଲକ୍ଷଣ ପ୍ରକାଶ ପାଏ ।
କିନ୍ତୁ ସ୍ଥାବର ବିଷଦ୍ଵାରା ଆକ୍ରାନ୍ତ ହେଲେ ଉପରୋକ୍ତ ଲକ୍ଷଣସବୁ ସାମାନ୍ୟ ଉପରେ ପ୍ରକାଶ ପାଇଥାଏ ଓ ଅଧିକନ୍ତୁ ଜ୍ଵର, ଦନ୍ତ ବେଦନା, ଗଳାରେ ବେଦନା ଅରୁଚି ମୂର୍ଚ୍ଛା ସହିତ ଶ୍ଵାସକଷ୍ଟ ଲକ୍ଷଣ ପ୍ରକାଶ ପାଇଥାଏ ।
ପ୍ରଥମେ ଦଂଶନ ସ୍ଥାନରେ ପାଞ୍ଚ ସାତବୁନ୍ଦା ଅରଖ (ଅର୍କ) କ୍ଷୀର ପକାଇ କ୍ଷତସ୍ଥାନକୁ ଚିମୁଟି ଛୁରୀ ଦ୍ଵାରା ସେହି ସ୍ଥାନର ରକ୍ତ ବାହାର କରିଦେବ ।
ପରେ କି ପ୍ରକାର ସର୍ପ ଦଂଶନ କରିଛି ରୋଗୀଠାରୁ ପଚାରି ବୁଝିବ ଏବଂ ରୋଗୀକୁ ଭୟଭୀତ କରାଇବ ନାହିଁ ।
ଧଣ୍ଡ, ଢମଣା, କାଣ୍ଡନେଉଳ, ଅଜଗର ଇତ୍ୟାଦି ସର୍ପର ବିଷ ନ ଥାଏ ।
ଏଥିରେ ଭୟଭୀତ ହେବା ଅନୁଚିତ ।
ନାଗ, ଗୋଖର, ତମ୍ପ, ବୋଡା ନାଉଡଙ୍କିଆ ଇତ୍ୟାଦି ସାପଗଣର ବିଷ ରହିଥାଏ ।
କିନ୍ତୁ ଏହି ବିଷର ପ୍ରଭାବ ଆଘାତ ଉପରେ ନିର୍ଭର କରିଥାଏ ।
ଆକ୍ରାନ୍ତ ସ୍ଥାନ ଯେତେ ଗଭୀର ହୋଇଥାଏ ବିଷକ୍ରିୟା ସେତିକି ଅଧିକ ହୋଇଥାଏ ଏବଂ ଏଥିରେ କୁହାଯାଇଥିବା ଜଙ୍ଗମ ବିଷର ଲକ୍ଷଣ ସବୁ ରୋଗୀଠାରେ ପ୍ରକାଶ ପାଇଥାଏ ।
ଏହି ଲକ୍ଷଣସବୁ ପ୍ରକାଶ ପାଇବା ମାତ୍ରେ ରୋଗୀକୁ ବିଷ ଚିକିତ୍ସା କଚିବା ଉଚିତ୍ ।
ବିଳମ୍ବ ହେଲେ ରୋଗୀର ସଂଜ୍ଞାନାଶ ବା ଚେତନାଶୂନ୍ୟ ହୋଇଥାଏ ।
ଏହିପରି ସଂଜ୍ଞାନାଶ ରୋଗୀକୁ ତୁରନ୍ତ ବଡ ଡାକ୍ତରଖାନାକୁ ସ୍ଥାନାନ୍ତରିତ କରିବା ଉଚିତ୍ ।
କଞ୍ଚା ଅର୍କ ଗଛର ମୂଳ ପାଞ୍ଚଗ୍ରାମ ସହିତ ଦୁଇଗ୍ରାମ ଟାଙ୍ଗଣ ଖଇଚୂର୍ଣ୍ଣ ଏକତ୍ର ବାଟି ଜଳରେ ଗୋଳି ସର୍ପାଘାତ ରୋଗୀକୁ ପାନ କରାଇବ ।
ଏହା ଏକ ସପ୍ତାହ ପର୍ଯ୍ୟନ୍ତ ସେବନ କଲେ ସର୍ପବିଷ ଦୂର ହୁଏ ।
ଚନ୍ଦ୍ରଗ୍ରହଣ ସମୟରେ ଅର୍କ ଗଛର ମୂଳ ଆଣି ସାଇତି ରଖିବା ବିଷ ଚିକିତ୍ସା ପାଇଁ ଅଧିକ ଗୁଣକାରକ ହୋଇଥାଏ ।
ଏହି ମୂଳର ମାତ୍ରା ଦୁଇଗ୍ରାମ ବ୍ୟବହାର କରିବା ଉଚିତ୍ ।
ହଳଦୀ ଦାରୁହଳଦୀ, ମନଃଶିଳା, ହରିତାଳ, କୁଙ୍କୁମ, ମୁଥା, ସମଭାଗରେ ନେଇ ଶିଳରେ ବାଟି ସର୍ପାଘାତ ସ୍ଥାନରେ ପ୍ରଲେପ ଦେଇ ପଟିବାନ୍ଧି ରଖିବ ।
ପ୍ରଥମେ ଅର୍କକ୍ଷୀର ଦେଇ ସେହି ସ୍ଥାନରୁ ରକ୍ତ ବାହାର କରିଥିବ ।
ସର୍ପଦଂଶିତ ସଂଜ୍ଞାହୀନ ରୋଗୀକୁ ବନ୍ଧ୍ୟା କାଙ୍କଡ ଗଛର ମୂଳ ପାଞ୍ଚଗ୍ରାମ କାଞ୍ଜି ବା ଆମ୍ଭିଳା ତୋରାଣୀ ସହିତ ବାଟି ଶହେଗ୍ରାମ ଛେଳି ଦୁଧ ସହିତ ଗୋଳାଇ ନାକରେ ନସ୍ୟ ଗ୍ରହଣ କଲେ ସଂଜ୍ଞାଲାଭ ହୋଇଥାଏ ।
ଅପରାଜିତା ମୂଳ ପାଞ୍ଚଗ୍ରାମ ସହିତ ଗୋ - ଦୁଗ୍ଧ ୩୦୦ ଗ୍ରାମ ଗୋଳାଇ ପିଇବାକୁ ଦେବ ଏବଂ ଏହାକୁ ନସ୍ୟଗ୍ରହଣ କଲେ ରୋଗୀର ଚେତନା ଫେରିଥାଏ ।
ଏହିପରି ସଂଜ୍ଞାହୀନ ରୋଗୀକୁ ନିମ୍ନମୁଖ ବା ତଳମୁହାଁ କରି ମସ୍ତକରେ ବରଫ ଘସିଲେ ଅଧିକ ଉପକାର ମିଳିଥାଏ ।
ଏହି କ୍ରିୟା ଏକଘଣ୍ଟା ପର୍ଯ୍ୟନ୍ତ କରାଯିବା ଉଚିତ୍ ।
ଏହାଦ୍ଵାରା ବିଷ ଜ୍ଵାଳା ଶାନ୍ତ ହୋଇଥାଏ ।
ଏହା ସହିତ ମନ୍ତ୍ରକ୍ରିୟା ମଧ୍ୟ ମାନସିକ ସ୍ତରରେ ପ୍ରଭାବ ପକାଇଥାଏ ।
ଏହାକୁ ଆୟୁର୍ବେଦ ଶାସ୍ତ୍ରରେ ଭାଙ୍ଗୁଣୀ ବିଦ୍ୟା କୁହାଯାଇଛି ।
ସେଥିପାଇଁ ଏଠାରେ ମନ୍ତ୍ର ଉଲ୍ଲେଖ କରୁଛି ।
ଏହି ମନ୍ତ୍ର ଜଗତ୍‌ଜନନୀ ମା’ଙ୍କ ନାମରେ ପ୍ରସ୍ଫୁଟିତ ହୋଇଥିବାରୁ ଜନସାଧାରଣ ଏହାଦ୍ଵାରା ଉପକୃତ ହୋଇପାରିବେ ।
ଉପରୋକ୍ତ ଜଳକ୍ରିୟା କରି ମନ୍ତ୍ର ପାଠ କରଣୀୟ ।
ଏହି ମନ୍ତ୍ର ୯ ଥର ପଢି ରୋଗୀକୁ ମସ୍ତକରୁ ଝାଡିବାକୁ ହେବ ।
ଏହାଦ୍ଵାରା ରୋଗୀର ମାନସିକ ଶକ୍ତି ବୃଦ୍ଧି ପାଇଥାଏ ।
କିନ୍ତୁ ଏହି ମନ୍ତ୍ର କ୍ରିୟା ଆଧ୍ୟାତ୍ମ୍ୟବାଦୀ ଓ ନିଷ୍ଠାବାନ୍ ସଦାଚାରୀ ବ୍ୟକ୍ତି ପାଠକଲେ ଉଚିତ୍ ଗୁଣକାରକ ହୋଇଥାଏ ।
ଅଧିକନ୍ତୁ ଏହି ମନ୍ତ୍ର ଦ୍ଵାରା ସବୁପ୍ରକାର ବିଷ ଜ୍ଵାଳା ଶାନ୍ତ ଶୀତଳ ହୋଇଥାଏ ।
ସୁସ୍ଥ ପୁରୁଷର ପରିସ୍ରା ବା ମୁତ୍ର ଏକ ବା ଦୁଇ ଗ୍ଲାସ ପାଇଲେ ସର୍ପାଘାତ ମନୁଷ୍ୟର ଝାଡା ସଫା ହୋଇ ବିଷଜ୍ଵାଳା ଶାନ୍ତ ହୋଇଥାଏ ।
ଏହି ବ୍ୟବସ୍ଥା ବିଷପାନ କରିଥିବା ବ୍ୟକ୍ତିର ଝାଡା ବା ବାନ୍ତି ହୋଇ ବିଷ ବାହାରିପଡେ ।
ସେଥିପାଇଁ ଶାସ୍ତ୍ରରେ କୁହାଯାଇଛି – '' ନରମୂତ୍ରଙ୍ଗ ବିଷ ହରେତ୍ '' ।
ବିଷପାନ କରିଥିବା ବ୍ୟକ୍ତିକୁ ପ୍ରଥମେ ବାନ୍ତି କରାଇ ପେଟରୁ ବିଷ ବାହାର କରିବା ଆବଶ୍ୟକ ।
ଏହି କାର୍ଯ୍ୟ ଯେତେଶୀଘ୍ର ହେବ ସେତେଶୀଘ୍ର ରୋଗୀ ଆରୋଗ୍ୟଲାଭ କରିବ ।
ବମନ ବା ବାନ୍ତି କର୍ମ ପାଇଁ ନିମ୍ନଲିଖିତ ଯେକୌଣସି ଉପାୟ ଅବଲମ୍ବନ କରିବା ଉଚିତ୍ ।
କଂସାପାତ୍ରରେ ତେନ୍ତୁଳି ରସକୁ ରଖି ମଦନଫଳ ବା ତମ୍ବା ମୁଦ୍ରାରେ ଘର୍ଷଣ କରି ପିଆଇଲେ ବାନ୍ତି ହୋଇଥାଏ ।
ଗାଈଘିଅକୁ ଉଷୁମ କରି ଶହେଗ୍ରାମ ମାତ୍ରାରେ ପିଆଇଲେ ତତ୍‌କ୍ଷଣାତ୍ ବାନ୍ତି ହୋଇଥାଏ ।
ପଟାସ୍ ପାଣି ପିଆଇଲେ ବାନ୍ତି ହୋଇଥାଏ ।
ଏହି କ୍ରିୟା ନର୍ତ୍ତମାନ ଆଧୁନିକ ଚିକିତ୍ସାବିଜ୍ଞାନୀ କରୁଛନ୍ତି ।
ଅରଖପତ୍ର ରସ ଶହେଗ୍ରାମ ସହିତ ଦୁଇଶହ ଗ୍ରାମ ଜଳମିଶାଇ ପିଆଇଲେ ବାନ୍ତି ହୋଇଥାଏ ।
ବଟା ହଳଦୀ ପଚାଶଗ୍ରାମ ପାଣିରେ ଗୋଳି ପିଆଇଲେ ବାନ୍ତିହୋଇ ବିଷ ବାହାରି ପଡେ ।
ଥରେ ବାନ୍ତି ହେଲେ ପୁଣି ପିଇବାକୁ ଦେବେ ।
ଏହିପରି ବାରମ୍ବାର ପିଆଇଲେ ରୋଗୀ ଆରୋଗ୍ୟ ହୋଇଥାଏ ।
ଏହିସବୁ ବ୍ୟବସ୍ଥା ଦ୍ଵାରା ବାନ୍ତି କରାଇ ରୋଗୀର ଅବସ୍ଥା ଓ ଲକ୍ଷଣକୁ ଦେଖି ରୋଗୀ ସୁସ୍ଥ ଥିଲେ କ୍ଷୀର ସହିତ ଘୃତ ମିଶାଇ ପାନ କରାଇବ ।
ନଚେତ ତୁରନ୍ତ ବଡ ଡାକ୍ତରଖାନାକୁ ପଠାଇବା ଉଚିତ୍ ।
ଗାଈଘିଅ ସହିତ ଅଳ୍ପ ଲୁଣ ମିଶାଇ ଗରମ କରି ଦଂଶନ ସ୍ଥାନରେ ପ୍ରଲେପ ଦେଲେ ଯନ୍ତ୍ରଣା ଆଶୁ ଆରୋଗ୍ୟ ହୁଏ ।
ଅକାନବିନ୍ଧି ପତ୍ରରସ କ୍ଷତ ସ୍ଥାନରେ ପ୍ରଲେପ ଦେଲେ ଶୀଘ୍ର ଯନ୍ତ୍ରଣା ଲାଘବ ହୋଇଥାଏ ।
ମହୁ, କର୍ପୁର, ସିନ୍ଦୁର, ଘିଅ, ଚକ୍ ଖଡି ଗୁଣ୍ଡ ଏକତ୍ର ମର୍ଦ୍ଦନ କରି କ୍ଷତ ସ୍ଥାନରେ ପ୍ରଲେପ ଦେଲେ ଖୁବ୍ ଶୀଘ୍ର ଯନ୍ତ୍ରଣା ଦୂର ହୁଏ ।
ହିଙ୍ଗୁ, ବିଡଙ୍ଗ, ବଚ,, ଗଜପିପ୍ପଳୀ, ଶୁଣ୍ଠି ଅକାନବିନ୍ଧି, ମରିଚ, ପିପ୍ପଳୀ ପ୍ରତ୍ଯେକ ସମଭାଗରେ ନେଇ ବାଟି ମାତ୍ରାରେ ପାନ କଲେ ସବୁପ୍ରକାର କୀଟପତଙ୍ଗ ବିଷ ନଷ୍ଟ ହୋଇଥାଏ ।
ଦିନକୁ ଦୁଇପାନ ।
ଶୁଦ୍ଧ କୋଚିଳା ମଞ୍ଜି ଚୂର୍ଣ୍ଣକୁ ଜଳ ସହିତ ମର୍ଦ୍ଦନ କରି ପ୍ରଲେପ ଦେଲେ ମହୁମାଛି ଓ ବିରୁଡି ବିଷ ନଷ୍ଟ ହୋଇଥାଏ ।
ସଁବାଳୁଆ ଲାଗିଥିବ ପ୍ରଥମେ ସେହି ସ୍ଥାନକୁ ଛୁରୀ ଦ୍ଵାରା ରାମ୍ପିଲେ ଲୋମସବୁ ବାହାରିଯାଏ ।
ପରେ ଗଇଶ ପତ୍ରକୁ ଛେଚି ସେହି ସ୍ଥାନରେ ଘର୍ଷଣ କଲେ ଖୁବ୍ ଶୀଘ୍ର ଆରୋଗ୍ୟ ହୋଇଥାଏ ।
କନିଅର ଗଛର କଅଁଳ ପତ୍ରକୁ ବାଟି କ୍ଷତ ସ୍ଥାନରେ ପ୍ରଲେପ ଦେବ କିମ୍ବା କଲରାପତ୍ରକୁ ବାଟି କ୍ଷତସ୍ଥାନରେ ପ୍ରଲେପ ଦେଲେ ବିଷ ନଷ୍ଟ ହୋଇଥାଏ ।
ଅଫିମ ଖାଇଥିବା ରୋଗୀକୁ ଶୋଇବାକୁ ଦେବ ନାହିଁ ।
କାଠକଲମ୍ବ ପତ୍ରରସ ବା ବାଇଗଣ ପତ୍ରରସ ପିଆଇଲେ ବାନ୍ତି ହୋଇ ଅଫିମ ବାହାରିପଡେ ଏବଂ ପରିସ୍ରା ଏକ ବା ପିଲାଇଲେ ଅଫିମ ବାହାରିପଡେ ଏବଂ ପରିଶ୍ରା ଏକ ବା ପିଆଇଲେ ଅଫିମ ବିଷ ନଷ୍ଟ ହୁଏ ।
ଶୁଣ୍ଠି ନିମ୍ବପତ୍ର ପ୍ରତ୍ୟକ, ଫିଟିକରି ଚୂର୍ଣ୍ଣ ଏକତ୍ର ବାଟି ପିଆଇଲେ ଅଫିମ ବିଷ ନଷ୍ଟ ହୁଏ ।
କୌଣସି ବ୍ୟକ୍ତି ଦୁଦୁରା ମଞ୍ଜି ଖାଇଥିଲେ – ଖୁଆଇବ ଏବଂ କପାପତ୍ର ଫୁଲରସ ସହିତ ସମାନଭାଗ ଖାଇଲେ ଦୁଦୁରା ବିଷ ନଷ୍ଟ ହୁଏ ।
କୌଣସି ବ୍ୟକ୍ତି କୋଚିଲାମଞ୍ଜି ଖାଇଥିଲେ - ଘିଅ, ମହୁ ଚିନି ପ୍ରତ୍ୟେକ ବାର ଗ୍ରାମ ମାତ୍ରାରେ ଏକତ୍ର ପାନ କଲେ କୋଚିଲା ବିଷ ନଷ୍ଟ ହୋଇଥାଏ ଏବଂ ତୁଳସୀପତ୍ର ରସ ଅଶ୍ଵତ୍‌ଥ ପତ୍ରରସ ମିଳିତ ପାନ କଲେ କୋଚିଳା ବିଷ ନଷ୍ଟ ହୋଇଥାଏ ।
ଗଞ୍ଜାଇ ଓ ଭାଙ୍ଗ ବିଷକୁ ପ୍ରତିକାର କେବଳ ଲୁଣ ପକାଇ ନାଲି ଚାହା ପାନକଲେ ଗଞ୍ଜାଇ ଓ ଭାଙ୍ଗ ନିଶା ଶାନ୍ତ ହୋଇଥାଏ ।
କାନରେ ଉଷୁମ ସୋରିଷ ତେଲ ପକାଇଲେ ଭାଙ୍ଗ ନିଶା ଶାନ୍ତ ହୁଏ ।
ହରିଡା ଚୂର୍ଣ୍ଣ କାଞ୍ଜି ବା ବାସି ତୋରାଣୀ ସହିତ ଗୋଳାଇ ପିଇଲେ ଗଞ୍ଜାଇ ନିଶା ଦୂର ହୁଏ ।
ବିଛୁଆତି ଓ ବାଇଡଙ୍କ ଫଳ ଦେହରେ ଲାଗି ଫୁଲିଗଲେ ଅକାନବିନ୍ଧି ପତ୍ରରସ ପ୍ରଲେପ ଦେଲେ ଆରୋଗ୍ୟ ହୁଏ ଏବଂ ଚାକୁଣ୍ଡା ପତ୍ରରସ ଲଗାଇଲେ ଆରୋଗ୍ୟ ହୋଇଥାଏ ।
ଘିଅ ସହିତ ଚିନି ମିଶାଇ ଚାଟି ଖାଇଲେ ମତ୍ତତା ଶାନ୍ତ ହୁଏ ।
ମହୁପାଣି କିମ୍ବା ଲେମ୍ବୁ ଚିନି ସରବତ୍ ପାନ କଲେ ମଦନିଶା ଶାନ୍ତ ହୁଏ ।
ହଳଦୀଗୁଣ୍ଡା, ଭସ୍ମ,, ଜାଇପତ୍ର, ପ୍ରତ୍ୟେକ ଏକତ୍ର ଚୂର୍ଣ୍ଣ କରି ପିତା ତରଡା ବା ବଣଜହ୍ନିଲତା ରସରେ ଭାବନା ଦେଇ ମାତ୍ରାରେ ବାଟି ପ୍ରସ୍ତୁତ କରି ଖରାରେ ଶୁଖାଇ ରଖିବ ।
ବିଷର ପ୍ରଭାବ ନିର୍ଣ୍ଣୟ କରି ମାତ୍ରାସ୍ଥିତ କରି ଦିନକୁ ଖାଇବ ।
ଏହାଦ୍ଵାରା ସର୍ପବିଷ ସ୍ଥାବର ଓ ଜଙ୍ଗମ ବିଷ ନଷ୍ଟ ହୋଇଥାଏ ।
ପୁରୁଷ ସ୍ତ୍ରୀ ସଂପୂର୍ଣ୍ଣ ମୈଥୁନ ନକରି ପାରିବାକୁ ବା ଯୌନକ୍ରିୟା ସମ୍ପନ୍ନ ନକରିପରିବାକୁ ନପୁଂସକତା କୁହାଯାଏ ।
ପରିସ୍ରା ଶେଷରେ ଲାଲ ପଡିବା, ପରିସ୍ରାରେ ମିଠା ଅଂଶ ବା ସୁଗାର ଯିବା, Albumin ଯିବା, ଓ ମଧୁମେହ (Diabetis) ଥିଲେ ଇନ୍ଦ୍ରିୟ ଦୁର୍ବଳ ହୋଇଥାଏ ।
ଯକୃତ୍ ରୋଗ (liver disease) – ଯକୃତଜନିତ ରୋଗ ହେଲେ କୋଷ୍ଠକାଠିନ୍ୟ ହୁଏ ତେଣୁ ଦେହ ଭଲ ଲାଗେ ନାହିଁ, ଫଳରେ ମନ ଭଲ ଲାଗେ ନାହିଁ କାମଶକ୍ତି ହ୍ରାସ ହୋଇ କାମେଚ୍ଛାକୁ ଅତି ମାତ୍ରାରେ ହ୍ରାସ କରିଥାଏ ।
ଶୁକ୍ରତାରଲ୍ୟ () – ଅତି ହସ୍ତମୈଥୁନ, ଅତି ମୈଥୁନ, ଅତି ଉତ୍ତେଜକ ଦ୍ରବ୍ୟ ସେବନ ଓ ଅତି ଉଷ୍ମ ବିହାର ଅର୍ଥାତ ଗରମ ସ୍ଥାନରେ କର୍ମଦ୍ଵାରା ଶୁକ୍ରତାରଲ୍ୟ ହୋଇ ଶୁକ୍ରହୀନତା ସୃଷ୍ଟି ହୋଇଥାଏ ତେଣୁ କାମେଚ୍ଛା ହ୍ରାସ ହୋଇଥାଏ ।
ସ୍ନାୟବିକ ଦୁର୍ବଳତା () – ଅତି ହସ୍ତମୈଥୁନ, ଅତି ମୈଥୁନ, କଠିନ ଦ୍ରବ୍ୟରେ ମୈଥୁନ, ମୈଥୁନ ଅତ୍ୟଧିକ ଉତ୍ତେଜକ ନିଶାଦ୍ରବ୍ୟ ସେବନ, ଯଥା – ମଦ ଗଞ୍ଜେଇ, ଚରସ୍ ଆଦି ସେବନ ଧାତୁ ଅତି କ୍ଷୟଦ୍ଵାରା ଇନ୍ଦ୍ରିୟର ସ୍ନାୟୁ ଦୁର୍ବଳ ହୋଇଥାଏ ।
ଫଳରେ ଯୌନକ୍ରିୟା ସମୟରେ ତାହା କାର୍ଯ୍ୟକ୍ଷମ ହୋଇନଥାଏ ।
ଏହାହିଁ କାମଶକ୍ତି କାରଣ ଅଟେ ।
ଧ୍ଵଜଭଙ୍ଗ (Debilitity) – ଅତ୍ୟଧିକ ମୈଥୁନ ବା ଇନ୍ଦ୍ରିୟର ସ୍ନାୟୁମଣ୍ଡଳରେ କୌଣସି ଶକ୍ତ ଆଘାତ ହେଲେ କୌଣସି କାରଣରୁ ସ୍ନାୟୁମଣ୍ଡଲ \ ଛିଡିଗଲେ ଧ୍ଵଜଭଙ୍ଗ ହୋଇଥାଏ ।
ଏଥିରେ ମଧ୍ୟ ଯୌନାଙ୍ଗ ଉତ୍ତେଜିତ ହୋଇନଥାଏ ବା ହୁଏ ନାହିଁ ।
ହସ୍ତମୈଥୁନ (masturbation) – ହସ୍ତମୈଥୁନ ଅତ୍ୟଧିକ ଶୁକ୍ରସ୍ରାବ ଅଧିକ ହୋଇଯାଏ ।
ତଥା ଇନ୍ଦ୍ରାୟର ସ୍ଥାନିକ ଦୁର୍ବଳତା ହୋଇଥାଏ ।
ତେଣୁ ଇନ୍ଦ୍ରିୟ ବକ୍ର ହୋଇ ତେଚନ ଶକ୍ତି ବା କ୍ରିୟାଶକ୍ତି (Sensation) ହରାଇଥାଏ ।
ଯୌନରୋଗ (sexual disease) – ଅତି ସଂଘାତିକ ଯଥା - ଉପଦଂଶ, ଫିରଙ୍ଗ, ହୋଇଥିଲେ, ଯକ୍ଷ୍ମା ଆଦି କ୍ଷୟଜ ରୋଗ ହୋଇଥିଲେ, ଅତି ବେଶ୍ୟାଗମନ କରିଥିଲେ ମଧ୍ୟ କାମେଚ୍ଛା ହ୍ରାସ ହୋଇ ଇନ୍ଦ୍ରାୟ ଉତ୍ତେଜିତ ହୋଇନଥାଏ ।
ଶେଷରେ ଅତି ପରିଶ୍ରମାନ୍ତେ, ରାତ୍ରି ଜାଗରଣ ପରେ, ବାରମ୍ବାର ମୈଥୁନ ପରେ ମଧ୍ୟ ସାଧାରଣତଃ କାମଇଚ୍ଛା ବା ଯୌନକ୍ରିୟା ଇଚ୍ଛା ହ୍ରାସ ହୋଇଥାଏ ।
ଇନ୍ଦ୍ରିୟ ଅଗ୍ରଭାଗ ମୋଟା ବା ମୂଳଭାଗ ସରୁ ବା ମଧ୍ୟ ଭାଗ ଅତି ବଙ୍କା ତେବେ ମଧ୍ୟ ସ୍ନାୟବିକ ଦୁର୍ବଳତା () ଜାଣି ବାହ୍ୟ ମାଲିସ ଚିକିତ୍ସା ସ୍ୱରୂପ କରିବା ଉଚିତ୍ ।
ମାନସିକ ସ୍ଥିତି (Mental Stability) – କାମଶକ୍ତି ହ୍ରାସ ମୁଖ୍ୟ କାରଣ ହେଲା ମାନସିକ ସ୍ଥିତି ଅର୍ଥାତ୍ ଉଭୟପକ୍ଷ ଅର୍ଥାତ୍ ଉଭୟ ସ୍ତ୍ରୀପୁରୁଷ ଯଦି ବ୍ୟସ୍ତତା ମଧ୍ୟରେ, ବା ଭୟଭୀତ ଭାବେ ବା ଘୃଣା ମନୋଭାବ ନେଇ ମିଲନ କଲେ ବା ମୁଁ ଅପରପକ୍ଷକୁ ଯୌନଖୁସି ହୋଇପାରିବି ନାହିଁ ବୋଲି ମନୋଭାବ ଆସିଲେ ମଧ୍ୟ କାମ ଶକ୍ତି ହ୍ରାସ ହୋଇଥାଏ ।
କିଛି ସମୟ କାମେନ୍ଦ୍ରିୟର ଶକ୍ତି ଓ କିଛି ସମୟପରେ ପୁନଶ୍ଚ ଶିଥିଳ ହୋଇଯାଏ ।
ଫଳତଃ କାମ କର୍ମ ସମ୍ପାଦିତ ହୋଇପାରେ ନାହିଁ ।
ଏହା ଉଭୟ ସ୍ତ୍ରୀପୁରୁଷଙ୍କ କ୍ଷେତ୍ରରେ ଦେଖାଯାଏ ।
ମୈଥୁନ ଇଚ୍ଛା ଥାଇ ମଧ୍ୟ ଇନ୍ଦ୍ରିୟ ଶିଥିଳ ରହିବା ।
ବୀର୍ଯ୍ୟସ୍ଖଳନ ସମୟରେ ଶିହରଣ ବା ଆନନ୍ଦ ଅନୁଭବ ନକରିବା ।
ମୈଥୁନାନ୍ତେ ଅତି ଦୁର୍ବଳ ଅନୁଭବ କରିବା ।
ପରିସ୍ରା ତ୍ୟାଗ ସମୟରେ ଜ୍ଵଳନ ବା ଇନ୍ଦ୍ରିୟ ମଧ୍ୟରେ ସମୟ ସମୟରେ ଜ୍ଵଳନ ହେବା ।
ମୈଥୁନ ଇଚ୍ଛା ସମ୍ପର୍କ ଥାଇ ମଧ୍ୟ କିଛି ସମୟ ପରେ ଅତି ବିରକ୍ତ ଲାଗିବା ।
ଅତିଶୀଘ୍ର ସ୍ଖଳନ ହୋଇଯିବା ।
ଇନ୍ଦ୍ରାୟ ଓ ଅଣ୍ଡକୋଷ ସର୍ବଦା ଓହଳିବା (Relaxed) ଅବସ୍ଥାରେ ରହିବା ।
ଇନ୍ଦ୍ରାୟରୁ ସାମାନ୍ୟ ସ୍ରାବ ପରେ ଇନ୍ଦ୍ରିୟ ଶିଥିଳ ହୋଇଯିବା ବା ମୈଥୁନ ଇଚ୍ଛା ନହେବା ଅତୃପ୍ତି ଦୁର୍ବଳବୋଧ କରିବା ।
ସ୍ତ୍ରୀ ସର୍ବଦା ଅତୃପ୍ତ ବା ପୁରୁଷ ସର୍ବଦା ଅତୃପ୍ତ ରହିବା ଓ ବୀର୍ଯ୍ୟ ବଦଳରେ ରକ୍ତସ୍ରାବ ହେବା ଅତି ଶୁକ୍ରନାଶର ଲକ୍ଷଣ ଅଟେ ।
ସର୍ବଦା କୋଷ୍ଠକାଠିନ୍ୟ ନହେବା ପାଇଁ ସଫା ଖାଦ୍ୟ ସେବନ କରିବ ବା ଔଷଧ ଖାଇବ ।
ଯକୃତ ଉତ୍ତେଜକ (liver stimulant) ବା ଜୀର୍ଣ୍ଣକାରୀ ଔଷଧ ବା ଖାଦ୍ୟ ତଥା ଶକ୍ତିକାରକ ଖାଦ୍ୟ ଖାଇବା ଉଚିତ୍ ।
ଘିଅ ଲହୁଣୀ, ଛେଳିର ଅଣ୍ଡକୋଷ ହଜମ ହେଲାଭଳି ବିରି ଓ ଚାଉଳମିଶା ପିଠା, ରୁଟି ଗହମଜାତୀୟ ଖାଦ୍ୟ ଖାଇବା ଉଚିତ୍ ।
ଅମୃତଭଣ୍ଡା, କଦଳୀ ଗାଜର ବିଟ୍ ଆଦି ପରିବା ଅତି କମ୍‌ରେ ୩୦୦ରୁ ୪୦୦ ଗ୍ରାମ ସିଝାଇ ସାମାନ୍ୟ ଜୀରାଗୁଣ୍ଡ ଦେଇ ଖାଇବା ।
ଯଥା – ଆଳୁ, ସାରୁ, କନ୍ଦ ଆଦି ପରିବା ଯେତେ କମ୍ ଖାଇବ ସେତେ ଭଲ ।
ଗଜା ହୋଇଥିବା ମୁଗ ସୋଲା ବାଦାମ ଆଦି ସକାଳୁ ଅତି କମ୍‌ରେ ୫୦ ଗ୍ରାମ୍ ସାମାନ୍ୟ ମିଠା ଦେଇ ଖାଇବା ଉଚିତ୍ ।
ଏହାଦ୍ଵାରା ବୀର୍ଯ୍ୟ ବୃଦ୍ଧି ହୁଏ ।
ପ୍ରତ୍ୟେକ ଦିନ ଦୁଇଟି ଦେଶୀ କଦଳୀ ଗୋଘୃତରେ ବୁଡାଇ ଖାଇବା ଉଚିତ୍ ।
ଦିବାନିଦ୍ରା ଅର୍ଥାତ୍ ଦିନରେ ଶୟନ ଓ ଭୋରୁ ବା ପ୍ରାତଃକାଳରେ ଶୟନ କରିଲା ପରେ ପୁନଶ୍ଚ ଶୟନ ନିଷେଧ ।
ଶୟନ ପୂର୍ବରୁ ଗୋଡ ହାତ ଲିଙ୍ଗ ଧୋଇ ଶୟନ କରିବା ଉଚିତ୍ ।
ସକାଳୁ ଶଯ୍ୟାତ୍ୟାଗ ପରେ ମଳତ୍ୟାଗ ପରେ ଓ ରାତ୍ରିରେ ଶୟନ ପୂର୍ବରୁ ଅତି କମ୍‌ରେ ୩୦ରୁ ୪୦ ଥର ମଳଦ୍ଵାରକୁ ସଂକୋଚନ ଓ ପ୍ରସାରଣ କରିବା ଉଚିତ୍ ।
ଏହା ଫଳରେ ଯୋନିଦ୍ଵାରର ମାଂସପେଶୀ ଓ ପୁରୁଷ ଯୌନାଙ୍ଗ ମାଂସପେଶୀ ଟାଣ ଓ ଶକ୍ତିଯୁକ୍ତ ରହେ ଓ କାନ୍ତି ବା ସୌନ୍ଦର୍ଯ୍ୟ ମଧ୍ୟ ବୃଦ୍ଧି ହୁଏ ।
ଶୋଧିତ ବାଇଡଙ୍କ ମଞ୍ଜି ଓ ଅଶ୍ଵଗନ୍ଧା ସମଭାଗ ନେଇ ଚୂର୍ଣ୍ଣ କରି ପ୍ରତ୍ୟହ ୩ରୁ ୫ ଗ୍ରାମ ଓ ସକାଳ - ସନ୍ଧ୍ୟା କ୍ଷୀର ସହ ସେବନୀୟ ।
ଅପଥ୍ୟ – ଖଟା, ପଖାଳ, ଅତି ଗରିଷ୍ଠ ଖାଦ୍ୟ, ଅତି ଉତ୍ତେଜକ ଖାଦ୍ୟ, ବେଶି ଭୋଜନ ନିଶାସେବନ, ମସଲାଯୁକ୍ତ ଖାଦ୍ୟ, ନିକୃଷ୍ଟ ଖାଦ୍ୟ କୋଷ୍ଠକାଠିନ୍ୟ ଦ୍ରବ୍ୟ, ଅତି ଉଷ୍ଣ, ବାଇଗଣ, ତେଲ ମରିଚ ଆଦି ଦ୍ରବ୍ୟ ଖାଇବା ଅନୁଚିତ୍, ସମସ୍ତ ପ୍ରକାର ଯୌନରୋଗରେ ।
ପ୍ରଥମତଃ ଉପରୋକ୍ତ ମିଥ୍ୟାହାର - ବିହାର ନିଷେଧ ।
ଧାରୋଷ୍ଣ କ୍ଷୀର ଅର୍ଥାତ କ୍ଷୀର ଦୁହାଁଗଲା ପରେ ତଳେ ଏକ ଗ୍ଲାସ୍ ନରଖି ସେହି ଫେଣଯୁକ୍ତ ଉଷୁମ କ୍ଷୀର ଛାଣି ଏକ ଗ୍ଲାସ ବା ୨୫୦ ମି.ଲି. କ୍ଷୀରରେ ଗୋଟିଏ କଞ୍ଚା ଦେଶୀ କୁକୁଡା ଅଣ୍ଡା ଫେଣ୍ଟି ମିଶିଗଲାଭଳି ତାକୁ ପିଇବା ଦରକାର ।
ଆବଶ୍ୟକସ୍ଥଳେ ଚିନି ଅଧା ଚାମଚ ମିଶାଯାଇ ପାରେ, ଦିନକୁ ୨ ଥର ।
୨୦୦ ମି.ଲି. କ୍ଷୀର ୧୫ ମି.ଲି. ବା ୩ ଠିପି ବ୍ରାଣ୍ଡି ଓ ଗୋଟିଏ କୁକୁଡା ଅଣ୍ଡା ମିଶାଇ ଫେଣ୍ଟି ଦିନକୁ ୨ ଥର ପିଇବ ସକାଳ ସନ୍ଧ୍ୟା ।
ଅଶ୍ଵଗନ୍ଧା – ୧୦୦ ଗ୍ରାମ, ଶୋଧିତ ବାଇଡଙ୍କ ମଞ୍ଜି ୧୦୦ ଗ୍ରାମ, ଯଷ୍ଟିମଧୁ ୨୦ ଗ୍ରାମ, ଏ ସମସ୍ତଙ୍କୁ ଖରାରେ ଶୁଖାଇ କୁଟି କନାରେ ଛାଣି ସେଥିରେ ମିଶ୍ରି – ୨୦୦ ଗ୍ରାମ ଓ ଗୋଘୃତ – ୧୦୦ ଗ୍ରାମ୍ ମିଶାଇ ପାଞ୍ଚରୁ ଦଶ ଗ୍ରାମ ଅର୍ଥାତ୍ ଲେଖାଏଁ ଏକ କପ୍ କ୍ଷୀର ସହ ଦିନକୁ ୨ ଥର ସେବନୀୟ ।
ଅଶ୍ଵଗନ୍ଧା – ୫୦ ଗ୍ରାମ୍, ବୁରଛାଲି ବା ଶିମୁଲି ଛାଲି – ୫୦ ଗ୍ରାମ, ବଙ୍ଗଭସ୍ମ – ୧୦ ଗ୍ରାମ୍, ବାଇଡଙ୍କ ମଞ୍ଜି – ୧୦୦ ଗ୍ରାମ, ବବୁଲ ଅଠା - ୨୦ ଗ୍ରାମ – ଏ ସମସ୍ତ ଗୁଣ୍ଡ କରି ୨୦୦ ଗ୍ରାମ ଚିନି ଘୃତ – ୧୦୦ ଗ୍ରାମ୍ ସହ ମିଶାଇ ସକାଳ ସନ୍ଧ୍ୟାରେ କ୍ଷୀର ସହ ୧ରୁ ୨ ଚାମଚ ଲେଖାଏଁ ପାନ କରିବ ।
ଏହା ଅତି ଫଳପ୍ରଦ ଅଟେ ।
ଏହା କାମଶକ୍ତି ଅତି ବଢେଇଥାଏ ।
ଏହା ଠିକ୍ ରୂପେ ତିଆରି କରାଯାଇଥାଏ ।
ମାତ୍ର ଏଥିରେ କିଛିଟା ସଂଯମ ହେବା ଅତି ଆବଶ୍ୟକ ।
ବୁରଛାଲି – ୨୦୦ ଗ୍ରାମ, ଶତାବରୀ – ୧୦୦ ଗ୍ରାମ, ଆମଳା ସାର ଗନ୍ଧିକ – ୧୦୦ ଗ୍ରାମ, ବାରୁ ଅଠା - ୫୦ ଗ୍ରାମ, ଶ୍ଵେତପୁରୁଣି – ୧୦୦ ଗ୍ରାମ ଏ ସମସ୍ତ ଚୂର୍ଣ୍ଣ କରି ମିଶ୍ରି – ୨୦୦ ଗ୍ରାମ ଓ ଘୃତ – ୧୦୦ ଗ୍ରାମ ଓ ମହୁ – ୫୦ ଗ୍ରାମ ମିଶାଇ ଏକ କାଚ ବୋତଲରେ ଠିପି ବନ୍ଦ ୨୦୦ ମି.ଲି. କ୍ଷୀର ସହ ସେବନୀୟ ।
ଆତ୍ମଗୁପ୍ତ ବା ବାଇଡଙ୍କ ମଞ୍ଜି ପାଞ୍ଚଗ୍ରାମ୍ ଅଶ୍ଵଗନ୍ଧା – ପଚାଶ ଗ୍ରାମ, ଭାଙ୍ଗ – ପାଞ୍ଚ ଗ୍ରାମ, କର୍ପୂର – ଦୁଇ ଗ୍ରାମ, ଗନ୍ଧକ (ଶୋଧିକ) – ଏକ ଗ୍ରାମ, ଶିମୁଲିମୂଳ କ୍ଵାଥ – ତିନି ଗ୍ରାମ, କର୍କଟଶୃଙ୍ଗି – ଦୁଇ ଗ୍ରାମ୍, ଶ୍ଵେତକୋଇଲେଖା – ଦଶ ଗ୍ରାମ, ବଙ୍ଗଭଷ୍ମ – ଏକ ଗ୍ରାମ୍, ଲୌହଭସ୍ମ – ଏକ ଗ୍ରାମ, ଶିଳାଜିତ୍ – ଦୁଇ ଗ୍ରାମ୍, ଯଷ୍ଟିମଧୁ – ଏକ ଗ୍ରାମ, ଟାଙ୍ଗାଣା – ତିନି ଗ୍ରାମ ଓ ଏ ସମସ୍ତର ସମଭାଗ – ମିଶ୍ରି ମିଶାଇ ଚୂର୍ଣ୍ଣ କରି ୧ ଚାମଚ ଲେଖାଏଁ ଦିନକୁ କ୍ଷୀର ସହ ପାନ କରିବ ।
ବଙ୍ଗଭସ୍ମ – କୋଡିଏ ଗ୍ରାମ୍, ଲୌହଭସ୍ମ – ୫ ଗ୍ରାମ, ଶିଳାଜିତ୍ - ଦଶ ଗ୍ରାମ୍ ଅଶ୍ଵଗନ୍ଧା – ଏକ ଶହ ଗ୍ରାମ, ଶିଳାଜିତ୍ - ଦଶ ଗ୍ରାମ ମିଶାଇ ତା’ ସହ ବାଇଡଙ୍କ ଟାଙ୍ଗଣା ଦୁଇ ଗ୍ରାମ ଲେଖାଏଁ ଓ ଭାଗ – ଦଶ ଗ୍ରାମ୍ ମିଶାଇ କୁଟି ଶତାବରୀ ରସରେ ମିଶାଇ ପାଞ୍ଚଶହ ମି.ଗ୍ରା.ର ବଟିକା କରିବା ।
ଆମ ବାଡ଼ିରେ ଏମିତି ଅନେକ ଅଜଣା ଗଛଲତା ଥାଏ ଯାହା ବିଷୟରେ ଆମେ ବେଶୀ କିଛି ଜାଣିନଥାଉ ।
କିନ୍ତୁ ବାଡ଼ିରେ ଥିବା ଗଛଲତାରେ ଥାଏ ଅନେକ ଔଷଧୀୟ ଗୁଣ ।
ଆମ ବାଡିବଗିଚା ଓ ହାତପାଆନ୍ତାରେ ଥିବା ଅନେକ ବୃକ୍ଷଲତାର ଔଷଧୀୟ ଗୁଣ ରହିଛି ।
ସେ ସମ୍ପର୍କରେ ଜାଣି ତାକୁ ଆମେ ନିତିଦନିଆ ଜୀବନରେ ବ୍ୟବହାର କରିପାରିଲେ ବହୁ ଉପକାର ମିଳିଥାଏ ।
କଦଳୀ – ଦୈନିକ ଦୁଇଟି ଲେଖାଏଁ ପାଚିଲା କଦଳୀ ସେବନ କଲେ ଶରୀରରେ ଲୋହିତ ରକ୍ତ କଣିକା ବା ହିମୋଗ୍ଲୋବିନ ସୃଷ୍ଟି ହୋଇଥାଏ ।
ଏହାଛଡା ପେଟ ଭିତରେ ସାହାଯ୍ୟକାରୀ ବ୍ୟାକ୍ଟେରିଆ ସୃଷ୍ଟି କରିଥାଏ ।
ଖାଦ୍ୟ ନଳୀରେ ଘା କିମ୍ବା ଗ୍ୟାସ ହୋଇଥିଲେ ଦୈନିକ ପାଚିଲା କଦଳୀ ସେବନ କାଲେ ତାହା ଦୂର ହୋଇଥାଏ ।
ଯକ୍ଷ୍ମା ରୋଗରେ ଦୈନିକ ସକାଳେ ଖାଲିପେଟରେ ଅଧାଚାମଚ ଲେଖାଏଁ କଦଳୀ ରସ ସେବନ କଲେ ଆରୋଗ୍ୟ ମିଳିଥାଏ ।
ମଞ୍ଜୁଆତି – ମଞ୍ଜୁଆତି ପତ୍ରକୁ ସିଝାଇ ସେହି ପାଣିକୁ କୁଳି କଲେ ମାଢି ମଜବୁତ ହୋଇ ପାୟୋରିଆ ରୋଗ ଦୂର ହୋଇଥାଏ ।
ମଞ୍ଜୁଆତି ପତ୍ରକୁ ଖରାରେ ଶୁଖାଇ ଚୂର୍ଣ୍ଣ କାରୀ ୨୫୦ ଗ୍ରାମରେ ରାଶିତେଲ ୨୫୦ ଗ୍ରାମ ମିଶାଇ ଦୈନିକ ମୁଣ୍ଡରେ ଲଗାଇଲେ, କେଶଝଡା ବନ୍ଦ ହୋଇ କେଶର ସୌନ୍ଦର୍ଯ୍ୟ ବୃଦ୍ଧି ହୋଇଥାଏ ।
ଶୁଖିଲା ମଞ୍ଜୁଆତି ପତ୍ର ୧୫ଟି ନେଇ ଏକ ପାତ୍ରରେ ଗୋଟିଏ ରାତି ଭେଦାଇ ତହିଁ ପରିଦୀନ ସକାଳୁ ଛାଣି ପିଇଲେ ଜଣ୍ଡିସ ବା କାମଳରୋଗ ଦୂର ହୋଇଥାଏ ।
ଆହୁରି ମଧ୍ୟ ଅତ୍ୟଧିକ କାମଳ ରୋଗ ଆକ୍ରାନ୍ତ ହୋଇଥିଲେ, ମଞ୍ଜୁଆତି ଗଛର ଚେର ଏବଂ ଅରୁଆ ଚାଉଳ ପାଣିରେ ଭେଦାଇ ତା’ର ଚକଟା ଅଂଶକୁ ମିଶାଇ ଦିନକୁ ୨ ଥର ଚାମଚେ ଲେଖାଏଁ ସେବନ କଲେ ଖୁବ୍ ଶୀଘ୍ର ଆରୋଗ୍ୟ ହୋଇଥାଏ ।
ଅରଖ – ସାପ କାମୁଡିଥିଲେ ଧଳା ଅରଖ ଗଛର ମୂଳକୁ ଛେଚି ପାଣି ସହ ସେବନ କଲେ ସାପ ବିଷ ନଷ୍ଟ ହୋଇଥାଏ ।
ସେହିପରି ଦଂଶନର କ୍ଷତ ଜାଗାରେ ଅରଖ ଗଛର କ୍ଷୀର ବୋଳିଲେ ବିଷ ନଷ୍ଟ ହୋଇଥାଏ ।
ଯଦି ଏହି ସମୟରେ ରୋଗୀର ଚେତା ନଥାଏ, ତେବେ ଅରଖ ପତ୍ରର ରସକୁ ନାକରେ ୩ / ୪ ବୁନ୍ଦା ପକାଇଲେ ତା’ର ଚେତା ଫେରିଆସିବ ।
ଯଦି ବିଲେଇ କିମ୍ବା କୁକୁଡ଼ା କାମୁଡିଥାଏ ତେବେ ଅରଖ କ୍ଷୀର ଲଗାଇ ଗରମ ସେକ ଦେଲେ ଉପଶମ ମିଳିଥାଏ ।
କାଗେଜି ଲେମ୍ବୁ – କାଗେଜି ଲେମ୍ବୁ, ଲୁଣ, ଚିନି, ପାଣି ମିଶାଇ ପିଇଲେ ଶରୀର ନିରୋଗ ରହିଥାଏ ।
ପାକସ୍ଥଳୀରେ ଅନ୍ୟ ରୋଗ ସୃଷ୍ଟି ହୋଇପାରେ ନାହିଁ ।
ଲେମ୍ବୁ ରସ ନକାରାତ୍ମକ ବ୍ୟାକ୍ଟେରିଆଙ୍କୁ ନଷ୍ଟ କରିଦେଇଥାଏ ।
ଆଣ୍ଠୁଗଣ୍ଠି ବାତ ରୋଗରେ ମଧ୍ୟ ଲେମ୍ବୁ ରସ ସେବନରେ ଉପକାର ମିଳିଥାଏ ।
ଲେମ୍ବୁରେ ଭିଟାମିନ୍ ଗ ଓ ପୋଟାସିୟମ ସାଇଟ୍ରେଟ ଥାଏ ।
ତେନ୍ତୁଳି – ତେନ୍ତୁଳି ମଞ୍ଜିକୁ ଗୁଣ୍ଡା କରି ଚାମଚେ ଗୁଣ୍ଡ ସହ ଏକ ଗ୍ଳାସ କ୍ଷୀରରେ ମିଶାଇ ପିଇଲେ କୋଷ୍ଠକାଠିନ୍ୟ ଦୂର ହୋଇଥାଏ ।
ସେହିପରି ଅର୍ଶ କିମ୍ବା ମଳକଣ୍ଟକରୁ ରକ୍ତ ନିର୍ଗତ ହେଉଥିଲେ, ତାହା ଭଲ ହୋଇଥାଏ ।
ଜ୍ଵର ହୋଇଥିଲେ, ତେନ୍ତୁଳିରୁ ମଞ୍ଜି ବାହାର କରି ୧୦୦ ଗ୍ରାମ ତେନ୍ତୁଳିକୁ ବାଟି ରସୁଣ, ଗୋଲମରିଚ ଓ ଗୁଡ ସହ ମିଶାଇ ପିଇଲେ, ଜ୍ଵରରୁ ଉପଶମ ମିଳିଥାଏ ।
ତେନ୍ତୁଳିରେ ଲୌହ, ରିବୋଫ୍ଲାବିନ ଓ କ୍ୟାଲସିୟମ ବହୁଳ ଭାବରେ ରହିଥାଏ ।
ମେଥି – ମେଥି ଶାଗ ଯକୃତ ପାଇଁ ମହୌଷଧି ।
ଦୈନିକ ମେଥି ଗୁଣ୍ଡ ୧ / ୪ ଚାମଚ ସେବନ କାଲେ ଅଗ୍ନିମାନ୍ଦ୍ୟ ଦୂର ହୋଇଥାଏ ।
ମୁଖ୍ୟମନ୍ତ୍ରୀ ସହାୟତା ପାଣ୍ଠିର ସୁପରିଚାଳନା ପାଇଁ ମୋ ସରକାର ଏହି ଆର୍ଥକ ସହାୟତା ମଞ୍ଜୁର କ୍ଷମତା ଜିଲ୍ଳାପାଳମାନଙ୍କୁ ଅର୍ପଣ କରିଛନ୍ତି ।
ଯେକୌଣସି ଅଭାବନୀୟ ଘଟଣାକୁ ରୋକିବା ପାଇଁ ଏବଂ ଶାନ୍ତି ଶୃଙ୍ଖଳା ରକ୍ଷା ପାଇଁ ପର୍ଯ୍ୟାପ୍ତ ପଦକ୍ଷେପ ନିଆଯାଇଛି ।
ମୋ ସରକାର ସର୍ବଦା ନିରାପତ୍ତାବାହିନୀର ମାଓବାଦୀ ଦମନ କରିବା ସାମର୍ଥ୍ୟ ବୃଦ୍ଧି କରିବା ଦିଗରେ ସ୍ଵତନ୍ତ୍ର ଦୃଷ୍ଟି ଦେଉଛନ୍ତି ।
ଉପଯୁକ୍ତଭାବେ ନିରାପତ୍ତାବାହିନୀକୁ ମୁତୟନ କରି ମାଓପ୍ରବଣ ଅଞ୍ଚଳଗୁଡ଼ିକର ନିରାପତ୍ତା ଭିତ୍ତିଭୂମିକୁ ସୁଦୃଢ଼ୀକରଣ କରାଯାଇଛି ।
ମୋ ସରକାର ମହିଳାମାନଙ୍କର ସୁରକ୍ଷା ଏବଂ ନିରାପତ୍ତାକୁ ପ୍ରାଧାନ୍ୟ ଦେଇଆସିଛନ୍ତି ।
୧୫ଟି ଯାନ ' ପରି ଏକ୍ସପ୍ରେସ୍‌ ' ସୁନ୍ଦରଭାବେ ସଜ଼ିତ ହୋଇ ୧୫ ଦିନରେ ୧୩୭୭ଟି ସ୍ଥାନ ଏବଂ ୪୪ ହଜାର ୭୦୭ କିଲୋମିଟର ପଥ ଅତିକ୍ରାନ୍ତ କରିଛି ।
ଏହି ସଚେତନତା ଅଭିଯାନ କାର୍ଯ୍ୟକ୍ରମରେ ଜନ ପ୍ରତିନିଧି ଏବଂ ପଞ୍ଚାୟତିରାଜ ସଂସ୍ଥା ପାଇଁ ନିର୍ବାଚିତ ବିଭିନ୍ନ ସଂପୃକ୍ତ ଅଂଶୀଦାର ଏବଂ ୧୨ ଲକ୍ଷ ଲୋକ ଯୋଗ ଦେଇଥିଲେ ।
ମୋ ସରକାର ବିଶ୍ବକପ୍‌ ପୁରଷ ହକି - ୨୦୧୮ ଅପାର ସଫଳତାର ସହ ଆୟୋଜନ କରି ଆନ୍ତର୍ଜାତିକ ସ୍ତରର କ୍ରୀଡ଼ା କାର୍ଯ୍ୟକ୍ରମ ଆୟୋଜନରେ ନିଜର ଦକ୍ଷତା ପ୍ରମାଣିତ କରିଛନ୍ତି ।
ରାଜ୍ୟରେ ଖେଳକୁଦ ଓ କ୍ରୀଡ଼ାକୁ ଉଚ୍ଚସ୍ତରକୁ ଉନ୍ନୀତ କରିବା ଲକ୍ଷ୍ୟରେ କର୍ପୋରେଟ୍‌ ସଂସ୍ଥା, ପ୍ରସିଦ୍ଧ କ୍ରୀଡ଼ାବିତ୍‌ / କ୍ରୀଡ଼ା ପରିଚାଳନା ସଂଗଠନମାନଙ୍କ ସହଭାଗିତା କ୍ରମେ ଆଥେଲେଟିକ୍ସ, ସନ୍ତରଣ, ବନ୍ଧୁକ ଚାଳନା, ଫୁଟବଲ୍‌, ହକି, ବ୍ୟାଡ଼ମିଣ୍ଟନ ଓ ଭାରୋତ୍ତଳନ କ୍ଷେତ୍ରରେ ଅତ୍ୟାଧୁନିକ ପ୍ରଶିକ୍ଷଣ କେନ୍ଦ୍ର ପ୍ରତିଷ୍ଠା ନିମନ୍ତେ ଯୋଜନା କରାଯାଇଛି ।
ମୋ ସରକାର ପ୍ରତି ଜିଲ୍ଳାରେ ବିଭିନ୍ନ କ୍ରୀଡ଼ା ନିମନ୍ତେ ଆବଶ୍ୟକୀୟ ସୁବିଧା ରହିଥିବା କ୍ରୀଡ଼ା କମ୍ପ୍ଲେକ୍ସ ନିର୍ମାଣ କରିବାକୁ ଯାଉଛନ୍ତି ।
ମୋ ସରକାର ସାମ୍ବାଦିକମାନଙ୍କ ନିମନ୍ତେ ଅନେକଗୁଡିଏ ସାହାଯ୍ୟ ଯଥା ଆକସ୍ମିକ ମୃତ୍ୟୁ କ୍ଷେତ୍ରରେ ତଥା ଅକ୍ଷମତା କ୍ଷେତ୍ରରେ ଅନୁକମ୍ପାମୂଳକ ଆର୍ଥିକ ସହାୟତା ପ୍ରଦାନ, ମୃତ୍ୟୁବରଣ କରିଥବା କାର୍ଯ୍ୟରତ ସାମ୍ବାଦିକମାନଙ୍କ ପିଲାମାନଙ୍କୁ ଶିକ୍ଷା ସହାୟତା, ଗୃହ, ଗାଡ଼ି କ୍ରୟ କ୍ଷେତ୍ରରେ ସୁଧ ରିହାତି କାର୍ଯ୍ୟକାରୀ କରିଛନ୍ତି ।
ଅଦ୍ୟାବଧି ୩୮୪୭ କାର୍ଯ୍ୟରତ ସାମ୍ବାଦିକମାନଙ୍କୁ ଏହି ଯୋଜନାରେ ସାହାଯ୍ୟ ଯୋଗାଇ ଦିଆଯାଇଛି ।
ଏହି ରାଜ୍ୟ ସୁସଂହତ ଭାବେ ଜାତୀୟ ହାରଠାରୁ ଅଧିକ ହାରରେ ଅଭିବୃଦ୍ଧି କରୁଛି ।
ଜୀବନ ନିର୍ବାହରୁ ପ୍ରତିପୋଷଣ ଏବଂ ପ୍ରତିପୋଷଣରୁ ଉଦ୍‌ବୃତ୍ତ ଆମ ପରିବର୍ତ୍ତନର ଗତି ଅସାଧାରଣ ଓ ଆମର ଅଭିବୃଦ୍ଧି ସାମଗ୍ରିକ ହୋଇପାରିଛି ।
ଅଧୁନା ଆମେ ଜାତୀୟ ସ୍ତରରେ ଏପରିକି ବିଶ୍ବସ୍ତରରେ ନିଜକୁ ପ୍ରତିପାଦିତ କରିଥିବା ଏକ ପ୍ରଗତିଶୀଳ ରାଜ୍ୟରୂପେ ଆମେ ନିଜକୁ ସ୍ଵତନ୍ତ୍ର ଭାବେ ଉପସ୍ଥାପିତ କରିପାରିଛୁ ।
ମୋ ସରକାର ବିଭିନ୍ନ ସାମାଜିକ ଅର୍ଥନୈତିକ ଜନକଲ୍ୟାଣକାରୀ ପଦକ୍ଷେପ ମାଧ୍ୟମରେ ଦାରିଦ୍ର୍ୟ ଦୂରୀକରଣ, ଦ୍ରୁତ ଅର୍ଥନୈତିକ ଅଭିବୃଦ୍ଧି, ଆଞ୍ଚଳିକ ବୈଷମ୍ୟତା ଏବଂ ଲିଙ୍ଗ ପ୍ରଭେଦ ହ୍ରାସ ନିମନ୍ତେ ଅକ୍ଳାନ୍ତ ଉଦ୍ୟମ ଜାରି ରଖୁଛନ୍ତି ।
ସ୍ଥିରତା ଆମକୁ ଉନ୍ନତି ଓ ଅଭିବୃଦ୍ଧି ପାଇଁ ପର୍ଯ୍ୟାପ୍ତ ସୁଯୋଗ ଦେଇଛି ।
ପରିବର୍ତ୍ତିତ ସମୟ ଆମକୁ ଦାୟିତ୍ବସମ୍ପନ୍ନ ଓ ଉତ୍ତରଦାୟୀ କରିଛି ।
ରାଜ୍ୟର ଉନ୍ନତି ପାଇଁ ଏହି ଅଭୁତପୂର୍ବ ଯାତ୍ରାରେ ଜନସାଧାରଣଙ୍କ ସହଭାଗିତା ଉଲ୍ଲେଖନୀୟ ହୋଇପାରିଛି ।
ମୁଁ ପୁନଶ୍ଚ ଏକଥା ଦୋହରାଇବା ପାଇଁ ଚାହୁଁଛି ଯେ, ମୋ ସରକାର ଜନସାଧାରଣଙ୍କ ସଶକ୍ତିକରଣ ସହିତ ସମସ୍ତ ଅଞ୍ଚଳର ବିକାଶ ପାଇଁ ପ୍ରତିଶ୍ରୁତିବଦ୍ଧ ।
ବର୍ତ୍ତମାନ ବର୍ଷାଋତୁ ।
ଏହି ବର୍ଷାଋତୁରେ ଲୋକମାନେ ବିଭିନ୍ନ ପ୍ରକାର ରୋଗ ଦ୍ଵାରା ଆକ୍ରାନ୍ତ ହେଉଥିବାର ଦେଖାଯାଉଛି ।
ଏହିସବୁ ରୋଗମାନଙ୍କ ମଧ୍ୟରେ ଭାଇରାଲ ଫିଭର ଅନ୍ୟତମ ।
ଏହି ଜ୍ଵରଟି ହେଲେ ବିଭିନ୍ନ ପ୍ରକାର ଲକ୍ଷଣ ଦେଖାଯାଏ ।
ତେବେ କେଉଁ ଲକ୍ଷଣକୁ କି ଔଷଧ ଖାଇବାକୁ ପଡିବ ତାହା ଏଠାରେ ଦିଆଗଲା ।
ଦେହ ହାତ ଘୋଳାବିନ୍ଧା, ମାଂସପେଶୀ ଦରଜ, ବ୍ୟସ୍ତଭାବ ବା ଛଟପଟ ଲାଗୁଥିବ, ଶୀତ ଶୀତୁଆ ଭାବ, ଖୁଁ ଖୁଁ କାସ, ବାରମ୍ବାର ପାଣି ପିଇବାକୁ ଇଚ୍ଛା, ଝାଡା ହେଉଥିଲେ ଆମାଶୟ ଭଳି ସାମାନ୍ୟ ରକ୍ତମିଶା ଝାଡା, ଜିଭ ମଇଳା ଏବଂ ଜିଭ ଅଗଟି ଖୁବ୍ ଲାଲ ଦେଖାଯାଉଥିବ ।
ଘନ ଘନ ବାୟୁମଣ୍ଡଳର ଉତ୍ତାପ ପରିବର୍ତ୍ତନ ହେଉଥିବା ସମୟରେ ଏହି ଜ୍ଵର ଦେଖାଦେଲେ, ଅବେଳାରେ ଗାଧୋଇ ବା ବର୍ଷାରେ ଭିଜିଥିଲେ, ଛାତିରେ ଶ୍ଵାସକଷ୍ଟ ହେଉଥିଲେ, ପେଟକାଟି ନାଳଝାଡା ହେବା ସମେତ ରୋଗୀ ଖୁବ୍ ଗରମ ଅନୁଭବ କରୁଥିବେ କିମ୍ବା ଦେହ ହାତ ପୀଡା ହେଉଥିବ ।
ଦେହରେ ବହୁତ ପୀଡା ଥିବ ଓ ହଲଚଲ ସହ୍ୟ କରିପାରୁ ନ ଥିବାରୁ ରୋଗୀ ନିସ୍ତେଜ ହୋଇପଡୁଥିବ ।
କଠିନ ଝାଡା ହେଉଥିବ ବା ଝାଡାର ବେଗ ଜମା ନ ଥିବ ।
ବହୁତ ପରିମାଣରେ ପାଣି ପିଇବାକୁ ଇଚ୍ଛା ହେଉଥିବ ।
ଛାତିରେ କଫ, ନାକରେ ବହଳିଆ ଶର୍ଦ୍ଦି, ପାଟି ଶୁଖିଯାଉଥିବ, ଅଥଚ ପାଣି ପିଇବାକୁ ଆଦୌ ଆଗ୍ରହ ନ ଥିବ ।
ଶୀତ ଥିଲେ ଚାହୁଁଥିବ ।
ଜ୍ଵରର ତାପମାତ୍ରା ଅଧିକ ଥିବ ଅଥଚ ବେଶ୍ ଫୁର୍ତ୍ତି ଦେଖାଯାଉଥିବ ।
ଖୁବ୍ ଶୀତ ଶୀତ ଲାଗୁଥିବ ।
ବହୁତ ନିସ୍ତେଜ ଲାଗୁଥିବ ।
ଆଖିପତା ଓଜନ ଲାଗି ନିଦୁଆ ନିଦୁଆ ଭାବ ଥିବ ।
ଦେହ ହାତ ଦରଜ ଓ ଶୋଷ ଜଣାପଡୁ ନ ଥିବ ।
ଦେହ ହାତ ଖୁବ୍ ପୀଡା ମନେହେଉଥିବ ଯେପରି ସବୁ ହାଡ ବିନ୍ଧି ଫଟାଇ ଦେଉଛି ।
ପୀଡାବାନ୍ତି ଅସ୍ଥିରତା ଅନୁଭବ କରିହେଉଥିବ ।
ୟୁପଟୋରିୟମ ।
ଅତ୍ୟନ୍ତ ଶୀତଭାବ ସହିତ ଖୁବ୍ ଅସ୍ଥିରତା, ଆଖିନାକରୁ କଞ୍ଚାପାଣି ବୋହିବା, ବାରମ୍ବାର ଇଚ୍ଛା ହେଉଥିବ ।
ଆର୍ଶେନିକ ।
ନାକବନ୍ଦ ହୋଇ ପାଟିବାଟେ ନିଶ୍ଵାସ ନେବା, ବାହାର ଖୋଲା ପବନରେ ନାକ ଖୋଲା ରହିବା, ସର୍ବଦା ଶୀତଭାବ, ଅଣ୍ଟାବ୍ୟଥା ହେବା ।
ବହୁ ବ୍ୟାପକ ଭାବରେ ଦେଖା ଯାଉଥିଲେ ଓ ସର୍ବାଙ୍ଗରେ ପୀଡାଲାଗି ଜ୍ଵର ହେଉଥିଲେ ଇନଫ୍ଲୁଏନଜିନାମ ଠାରୁ ବଳି ଭଲ ଔଷଧ ଏଭଳି ଜ୍ଵରରେ ଆଉ ନାହିଁ କହିଲେ ଅତ୍ୟୁକ୍ତି ହେବ ନାହିଁ ।
ଲକ୍ଷଣ ଅନୁଯାୟୀ ନିର୍ଦ୍ଧିଷ୍ଟ ଔଷଧର ୩୦ ବା ୨୦୦ ଶକ୍ତିରୁ ୩ / ୪ ଘଣ୍ଟା ଅନ୍ତରରେ ୧ ପାନ ଲେଖାଏଁ ଖାଇଲେ ଯଥାଶୀଘ୍ର ଉପଶମ ଲାଭ ହେବ ।
ଏହି ଔଷଧରୁ ଗୋଟିଏ ଗୋଟିଏ ଫାଇଲ୍‌ ଗୋଲି ଆକାରରେ ଘରେ ଆଣି ରଖନ୍ତୁ ଓ ଥରକୁ ୪ / ୫ଟି କରି ଗୁଳି ବ୍ୟବହାର କରନ୍ତୁ ।
ମଝିରେ ମଝିରେ ଢୋକ ଗିଳିଲା ବେଳକୁ ଛୁଞ୍ଚି ମାରିଲାଭଳି ବ୍ୟଥା ଗଳା ମଧ୍ୟରୁ କାନ ଭିତରକୁ ଗଲାଭଳି ଅନୁଭବ କରିବେ, ପାଟିର ଛେପ ଅଠାଳିଆ ଓ ସୂତାଭଳି ଲମ୍ବି ଯାଉଥିବ, ମର୍କସଲ ଭଳି ଦାନ୍ତର ଛାପ ପଡିଥିବ ଫାଇଟୋଲାକା ଖାଇବେ ।
ମର୍କସଲର ଗୋଟିଏ ଲକ୍ଷଣ ପ୍ରତି ଲକ୍ଷ୍ୟ ରଖିବେ ।
ଏତେ ବ୍ୟଥାରେ ମଧ୍ୟ ରୋଗୀ ଆକ୍ରାନ୍ତ ସ୍ଥାନଟିକୁ ଧୀରେ ଧୀରେ ସାଉଁଳୁଥିବ ।
ଫାଇଟୋଲାକାରେ କିନ୍ତୁ ଦାନ୍ତ ଶୂଳେଇ ହେଉଥିବ ଓ ସେ ସବୁବେଳେ ଦାନ୍ତକୁ ଦାନ୍ତ ଚାପିକରି ରଖିବାକୁ ଭଲ ପାଉଥିବ ।
ଜୀବନର ଚାରିଗୋଟି ବିଶେଷତ୍ଵ ଅଛି: ଏହା ଅବସ୍ଥିତି ଜାହିର କରେ, ବିବର୍ତ୍ତିତ ହୋଇଥାଏ, ପ୍ରକାଶିତ ହୁଏ ଏବଂ ନିଶ୍ଚିହ୍ନ ହୋଇଯାଏ ।
ଏଥିନିମନ୍ତେ ପଞ୍ଚଭୂତ (ପୃଥିବୀ, ଜଳ, ବାୟୁ, ଆକାଶ ଓ ଅଗ୍ନି) ଉପରେ ନିର୍ଭର କରିଥାଏ ।
ଜୀବନ ସମ୍ପର୍କରେ ଅଧ୍ୟୟନ ହେଉଛି ଆୟୁର୍ବେଦ ।
ବେଦ ଅର୍ଥ ଜ୍ଞାନ, ଜ୍ଞାତବ୍ୟ ଏବଂ ଆୟୁର୍ଜୀବନ ଅଟେ ।
ଆୟୁର୍ବେଦର ସାମଗ୍ରିକ ଆବେଦନ ମଧ୍ୟରେ ଶାରୀରିକ ବ୍ୟାୟାମ, ସନ୍ତୁଳିତ ଆହାର, ଶ୍ଵାସକ୍ରିୟା ଏବଂ ଧ୍ୟାନ ଅନ୍ତର୍ଭୁକ୍ତ ।
ପ୍ରଥମତଃ, ବ୍ରହ୍ମାଣ୍ଡ ତତ୍ତ୍ଵଗୁଡିକୁ ଅନୁଭବ କରିବା ଯାହା ପିଣ୍ଡର ଉପାଦାନ ଅଟେ ।
ଯଦି ମନ ବିଭିନ୍ନ ବ୍ୟତିକ୍ରମ ଏବଂ ଭାବନା ମଧ୍ୟରେ ଅବରୁଦ୍ଧ, ତେବେ ଏହା ଶରୀରର ରୋଗ ପ୍ରତିରୋଧକ ଶକ୍ତି ବିନିଷ୍ଟ କରି ଶରୀରକୁ ରୋଗାକ୍ରାନ୍ତ କରିଥାଏ ।
ମନ ଯଦି ସ୍ଵଚ୍ଛ, ସ୍ଥିର, ଧ୍ୟାନକେନ୍ଦ୍ରିତ ଶକ୍ତି ବୃଦ୍ଧି ପାଏ ।
ଏହାପରେ ଆସେ ବାୟୁ ତତ୍ତ୍ଵ ।
ଏ କ୍ଷେତ୍ରରେ ସଙ୍ଗଠିତ ପରିବର୍ତ୍ତନ ନିମନ୍ତେ ଶ୍ଵାସକ୍ରିୟା, ସୁଗନ୍ଧ ଆଘ୍ରାଣପୂର୍ବକ ଚିକିତ୍ସା ଇତ୍ୟାଦିକୁ ଆପଣେଇ ନିଆଯାଇପାରେ ।
ପରବର୍ତ୍ତୀ ପର୍ଯ୍ୟାୟ ହେଉଛି ଜଳତତ୍ତ୍ଵ ।
ଜଳ ସହିତ ପ୍ରଣାଳୀକୁ ଉପବାସ ଏବଂ ପବିତ୍ରକରଣ ଦ୍ଵାରା ପ୍ରଣାଳୀରେ ଅନେକ ସନ୍ତୁଳନ ଆସିପାରିବ ।
ଅବଶ୍ୟ ଶେଷ ଉପାୟ ହେଉଛି ବିଭିନ୍ନ ଚେରମୂଳୀ, ଔଷଧ ଏବଂ ଶଲ୍ୟ ଚିକିତ୍ସା ଯାହା ପୃଥିବୀର ଉପାଦାନ ଅଟେ ।
ଆମକୁ ଅନୁପ୍ରେରିତ କଲାପରି ଆମ ଶ୍ଵାସକ୍ରିୟାରେ ଅନେକ ରହସ୍ୟ ଭରି ରହିଛି କାରଣ ମନର ପ୍ରତ୍ୟକ ଭାବନା ନିମନ୍ତେ ଶ୍ଵାସରେ ସମାନ ତାଳ ଆସିଥାଏ ।
ପ୍ରତ୍ୟକ ତାଳ ଶାରୀରିକ ଭାବେ ଶରୀରର ନିର୍ଦ୍ଧିଷ୍ଟ ଅଂଶକୁ ପ୍ରଭାବିତ କରିଥାଏ ।
କେବଳ ଏହାକୁ ଅନୁଧ୍ୟାନ କରିବାର ଅଛି ଏବଂ ଏହା ମଧ୍ୟ ଅନୁଭବ କରିପାରିବେ ।
ଚେତନାଶକ୍ତି ଏବଂ ମନୋଭାବ ମଧ୍ୟରେ ଥିବା ଏହି ସମ୍ପର୍କକୁ ଜାଣିବା ହେଉଛି ଧ୍ୟାନ, ଏହାକୁ ଆପଣେଇବା ବି ଧ୍ୟାନ ।
ତା’ ପରେ ଆସେ ଉପଯୁକ୍ତ ଖାଦ୍ୟାଭ୍ୟାସ ।
ଉପଯୁକ୍ତ ଖାଦ୍ୟର ଅର୍ଥ ହେଉଛି ଯେ, ଯେତିକି ଆବଶ୍ୟକ ସେତିକି ମାତ୍ର ଖାଇବେ ।
ଏହା ଉତ୍ତମ ଭାବେ ହଜମ ହେବା ଜରୁରୀ ।